इसके बाद मैं जब मैं वापस चंडीगढ़ आया। अजीब बातें होने लगीं। मुझे फिर वैसे ही दृश्य दिखने लगे। अजीब से गाने सुनाई देने लगे। मार्बल पर कुछ मंत्र लिखे मिलने लगे, जिन्हें मैंने डायरी ने नोट किया था। कुछ तस्वीरें दिखतीं कि उसका बाप कुछ लोगों के साथ खड़ा है औऱ उनके आगे लोमड़ी मरी हुई है। इतना डरावना अनुभव कभी नहीं रहा। न तो नींद आ रही थी और कुछ करने का मन करता था। आखिर में मैंने घरवालों को बताया कि मुझे ले जाओ। वे वापस मुझे शिमला ले गए। डॉक्टर (मनोचिकित्सक) को दिखाया तो वह कहता कि इसे थॉट ब्रॉडनिंग कहते हैं, ऐसा है, वैसा है। मगर जब दवाओं से आराम नहीं हुआ तो उसने ही मेरे परिजनों को पालमपुर के किसी चेले का नंबर दिया।